**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 13.12.2019 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Mgr. Tomáš Čičo, Ing. Peter Hladký, Zdenko Vrzala

Róbert Chmelina

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení obecného zastupiteľstva-hlavná kontrolórka
4. Správa o kontrolnej činnosti HK za II. polrok 2019, návrh - Plán kontrolnej činnosti HK na rok 2020
5. Plán zasadnutí Obecného zastupiteľstva na rok 2020
6. Plán kultúrnych akcií na rok 2020
7. Návrh – Rozpočet na rok 2020-2022 + Stanovisko HK k návrhu rozpočtu na roky 2020-2022
8. Rozpočtové opatrenie k 31.12.2019
9. Návrh na zrušenie VZN č. 1/2017 o organizácii miestneho referenda-protest prokurátora
10. Návrh VZN č. 1/2019 o organizácii miestneho referenda

11. Návrh - Všeobecne záväzné nariadenie č. 2/2019, ktorým sa mení a dopĺňa VZN č. 5/2017

o miestnych daniach a o miestnom poplatku za komunálne odpady a drobné stavebné

odpady v obci Hrabovka

12. Návrh na zmenu ceny za odber vody z verejného vodovodu v obci Hrabovka,

vysporiadanie montáže spätných klapiek a ventilov

13. Návrh Zadania Územného plánu obce Hrabovka

14. Kolaudácia verejného vodovodu-informácia

15. Výzva na majetkové vysporiadanie pozemkov o SPF, vysporiadanie pozemkov TSK

16. Návrh na odkúpenie cesty k vodojemu

17. Rôzne

18. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť všetkých poslancov je zasadnutie OZ uznášania schopné. Poslanec Hamaj upozornil prítomných, že bude zasadnutie obecného zastupiteľstva nahrávať. Starostka upozornila poslanca Hamaja, že táto nahrávka bude použitá len pre účely zápisnice, nakoľko momentálne nemáme odsúhlasené pravidlá k nahrávaniu zasadnutí obecného zastupiteľstva. Ďalej predložila poslancom program rokovania obecného zastupiteľstva a vyzvala prítomných poslancov či niekto má pozmeňujúci alebo doplňujúci návrh programu. K bodu „Rôzne“ sa do diskusie prihlásil poslanec Chmelina a z radov občanov pani Peťovská. Predložený návrh programu poslanci **schválili** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Ing. Peter Hladký, Róbert Chmelina

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**3. Kontrola uznesení obecného zastupiteľstva – hlavná kontrolórka**

Hlavná kontrolórka obce Ing. Orságová predniesla poslancom správu z kontroly uznesení obecného zastupiteľstva. Konštatovala, že všetky uznesenia boli splnené. Správu zobrali poslanci **na vedomie.**

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**4. Správa o kontrolnej činnosti HK za II.polrok 2019, návrh-Plán kontrolnej činnosti HK na rok 2020**

V tomto bode hlavná kontrolórka predniesla Správu o kontrolnej činnosti – kontroly vykonané v II. polroku 2019. Poslanci k predloženej správe nemali žiadne pripomienky a túto **zobrali na vedomie**. Zároveň predložila poslancom návrh „Plán kontrolnej činnosti hlavného kontrolóra na I. polrok 2020“. K predloženému plánu nepredložili poslanci žiadne doplňujúce úlohy pre hlavnú kontrolórku a predložený návrh Plánu kontrolnej činnosti HK na I. polrok 2020 schválili.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**5. Plán zasadnutí Obecného zastupiteľstva na rok 2020**

Starostka predložila na rokovanie obecného zastupiteľstva návrh – Plán zasadnutí Obecného zastupiteľstva na rok 2020.Predložený návrh poslanci schválili.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**6. Plán kultúrnych akcií na rok 2020**

Starostka predložila na rokovanie obecného zastupiteľstva návrh – Plán kultúrnych aktivít na rok 2020. Plán a rozpočet jednotlivých kultúrnych podujatí vychádza z návrhu rozpočtu na rok 2020, pričom tento je orientačný. V prípade potreby a neuskutočnenia podujatia je možné plánované finančné prostriedky presunúť na inú akciu. Poslanec Hamaj-ospravedlnil neprítomnosť členov OZ Vĺčik, nemá námietky k celkovej sume finančných prostriedkov. Poslanec Čičo navrhol uskutočniť pracovné stretnutie v januári, kde by sa dohodlo občianske združenie s obecným zastupiteľstvom na konkrétnych akciách, ktoré by uskutočnilo za podpory obecného úradu. K tomuto vyjadrili svoj súhlas aj ostatní poslanci. Starostka dala hlasovať a obecné zastupiteľstvo schválilo celkovú výšku finančných prostriedkov na kultúrne aktivity vo výške 2000 € s tým, že konkrétne prerozdelenie bude prerokované na pracovnom stretnutí v januári 2020.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**7. Návrh – Rozpočet na rok 2020-2022+Stanovisko HK k návrhu rozpočtu na roky 2020-2022**

Starostka predložila na rokovanie obecného zastupiteľstva materiál – Návrh rozpočtu na rok 2020-2022 a vyzvala pracovníčku obecného úradu Mgr.Štefánkovú, aby predniesla tento návrh.

Návrh rozpočtu obce na rok 2020 je spracovaný v súlade s ustanoveniami § 4 zákona č. 583/2004 Z. z o rozpočtových pravidlách územnej samosprávy v znení neskorších predpisov a v zmysle opatrenia Ministerstva financií SR č. MF/010175/2004 – 42 z 8. decembra 2004 a jeho doplnkov, ktorým sa ustanovuje druhová organizačná a ekonomická klasifikácia rozpočtovej klasifikácie.. Je vypracovaný na trojročné obdobie. Návrh rozpočtu na rok 2020 spĺňa hlavnú podmienku zostavenia rozpočtu stanovenú v § 10 ods. 7 zákona č. 583/2004 Z.z.o rozpočtových pravidlách územnej samosprávy a to povinné zostavenie bežného rozpočtu ako vyrovnaného, alebo prebytkového.

FINANČNÝ RÁMEC ROZPOČTU NA ROK 2020:

1. Bežný rozpočet je prebytkový vo výške 26000 €, vytvorený na základe potrieb úradu a obce (v zmysle platných zmlúv a predpokladaného vývoja cien, predpokladaný nárast nákladov na mzdy a odvody pre zamestnancov a dohodárov o 10% v zmysle Kolektívnej zmluvy vyššieho stupňa, nákladov na udržiavanie verejného vodovodu, cintorína, verejného osvetlenia a rozhlasu.)

2. Kapitálový rozpočet je schodkový vo výške 24000 € a je vyrovnaný prebytkom bežného rozpočtu. Sú tu zahrnuté náklady na výkup pozemkov na základe kolaudačného rozhodnutia verejného vodovodu , náklady na vypracovanie Územného plánu obce, náklady na oplotenie čerpacej stanice verejného vodovodu, rekonštrukcia priestorov obecného úradu (sociálne zariadenia a sála KD) projekt bol podaný v roku 2019 na poskytnutie dotácie z Ministerstva financií SR.

3. Schodok finančných operácií vo výške 2000 € je vyrovnaný prebytkom bežného rozpočtu .

V súlade s Ústavným zákonom č. 493/2011 Z.z. o rozpočtovej zodpovednosti súčasťou návrhu rozpočtu sú - údaje o skutočnom plnení rozpočtu za predchádzajúce dva rozpočtové roky 2017-2018 - údaje o očakávanej skutočnosti bežného rozpočtového roka 2019.

|  |  |  |  |  |  |
| --- | --- | --- | --- | --- | --- |
| **Návrh na uznesenie OcZ v Hrabovke** |  |  |  |  |  |
|  |  |  |  |  |  |
| **Schválený rozpočet na rok 2020:** |  | **Rozpočet na rok 2021** | | **Rozpočet na rok 2022** | |
| (v EUR) |  | (v EUR) |  | (v EUR) |  |
| 100 - daňové príjmy 116 563 |  | 121 224 |  | 127 708 |  |
| 200 - nedaňové príjmy 10 712 |  | 10 515 |  | 10 515 |  |
| 300 - granty a transfery 10 920 |  | 720 |  | 720 |  |
|  |  |  |  |  |  |
| **Príjmy spolu : 138 195** | | **132 459** |  | **138 943** |  |
|  |  |  |  |  |  |
| 600 - bežné výdavky 112 195 |  | 113 621 |  | 115 171 |  |
| 700 - kapitálové výdavky 24 000 |  | 16 000 |  | 20 000 |  |
| 800 - výdavkové fin.operácie 2 000 |  | 2 000 |  | 2 000 |  |
|  |  |  |  |  |  |
| **Výdavky spolu: 138 195** |  | **131 621** |  | **137 171** |  |

|  |  |  |  |  |  |  |
| --- | --- | --- | --- | --- | --- | --- |
| Poslanec Hladký mal otázku k navýšeniu rozpočtu na mzdy a odvody a k položke dohody o pracovnej činnosti a o vykonaní práce-Štefánková podala vysvetlenie, že výška položky mzdy a odvody je prepočítaná na zákonom dané navýšenie miezd vo verejnej správe, ktoré je zakotvené v Kolektívnej zmluve vyššieho stupňa pre roky 2019-2020 vo výške 10 % na každý rok a v súlade so zákonom o platových pomeroch starostov a primátorov miest a obcí. Položka zahŕňa aj činnosť stavebného úradu. K položke dohody – momentálne sú na dohodu vykonávané práce pri prevádzkovaní vodovodu, údržba verejného osvetlenia, údržba verejných priestranstiev a ostatné pomocné potrebné v rámci obecného úradu, údržba cintorína, lekárska posudková činnosť k žiadostiam o sociálnu službu.  K predloženému návrhu rozpočtu predniesla svoje stanovisko hlavná kontrolórka obce, v ktorom doporučila schváliť prednesený návrh rozpočtu.  Stanovisko hlavnej kontrolórky zobrali poslanci **na vedomie.**  Starostka dala hlasovať o návrhu rozpočtu na rok 2020-2022. Poslanci predložený návrh rozpočtu schválili. |  |  |  |  |  |  |
| **Hlasovanie:**  **Prítomní: 5**  **Za: 5 Proti: 0 Zdržal sa: 0**  **8. Rozpočtové opatrenie k 31.12.2019**  Starostka vyzvala k bodu ekonómku obecného úradu Mgr. Štefánkovú, ktorá predložila poslancom na schválenie rozpočtové opatrenie k 31.12.2019 z dôvodu navýšenia výnosu z podielových daní a  následné prerozdelenie medzi jednotlivé položky podľa skutočného čerpania. Rozpočtové opatrenie poslanci schválili.  **Hlasovanie:**  **Prítomní: 5**  **Za: 5 Proti: 0 Zdržal sa: 0**  **9. Návrh na zrušenie VZN č.1/2017 o organizácii miestneho referenda-protest prokurátora**  Obec Hrabovka obdržala protest prokurátora k vydanému VZN č. 1/2017 o organizácii miestneho referenda proti článku 1 odsek 2 a následné vysvetlenie k tomuto článku. V zmysle tohto protestu  navrhla starostka vyhovieť protestu prokurátora a zrušiť toto predmetné VZN . Poslanci návrh  schválili s tým, že obecné zastupiteľstvo vyhovuje protestu prokurátora a ruší VZN č. 1/2017 o organizácii miestneho referenda.  **Hlasovanie:**  **Prítomní: 5**  **Za: 5 Proti: 0 Zdržal sa: 0**  **10. Návrh VZN č. 1/2019 o organizácii miestneho referenda**  Z dôvodu protestu prokurátora a následného zrušenia VZN č. l/2017 o organizácii miestneho  referenda, predložila starostka na rokovanie obecného zastupiteľstva návrh nového VZN č. 1/2019 o organizácii miestneho referenda, kde je zohľadnený protest prokurátora voči článku 1 odsek 2 pôvodného  zrušeného VZN č. 1/2017. Návrh nového VZN bol vyvesený na úradnej tabuli po dobu 15 dní pred rokovaním obecného zastupiteľstva. Účinnosť schváleného VZN č. 1/2019 je navrhnutá pätnástym  dňom od zverejnenia.  Starostka dala hlasovať a poslanci predložený návrh VZN č. 1/2019 schválili.  **Hlasovanie:**  **Prítomní: 5**  **Za: 5 Proti: 0 Zdržal sa: 0**  **11. Návrh – Všeobecne záväzné nariadenie č. 2/2019, ktorým sa mení a dopĺňa VZN č.5/2017**  **o miestnych daniach a o miestnom poplatku za komunálne odpady a drobné stavebné**  **odpady v obci Hrabovka**  Starostka predložila na rokovanie obecného zastupiteľstva návrh nového VZN č. 2/2019, ktorým  sa mení a dopĺňa VZN č. 5/2017 o miestnych daniach a o miestnom poplatku za komunálne odpady a drobné stavebné odpady v obci Hrabovka. Zároveň obdržali poslanci aj finančné prepočty nákladov  na vývoz komunálneho odpadu. Poslanec Hladký sa spýtal, či je v návrhu premietnuté aj navýšenie poplatku na uskladnenie odpadov na skládke odpadov, ktoré sa v roku 2020 značne zvýši. Starostka odpovedala, že sú tam len skutočné náklady za rok 2018 a 2019. Keby sa zohľadnil aj tento nový  poplatok výška poplatku by narástla až na 24 € na osobu. V návrhu je navýšenie tohto poplatku  na sumu 20 € na 1 osobu, čo predstavuje cca 50 % zo zákonom daného maxima. V budúcom roku je možné, že sa táto sadzba bude znova upravovať, všetko závisí od obyvateľov, od toho ako budú  odpad triediť a aké množstvá zmiešaného komunálneho odpadu sa budú vyvážať na skládku odpadov. Percentuálna miera vytriedenia je známa vždy k 28.februáru nasledujúceho roka a na základe toho sa potom aj určuje sadzba za uskladnenie komunálneho odpadu. Poslanec Hladký taktiež vysvetlil  v zmysle novely zákona o odpadoch, čo všetko sa premietne do ceny za vývoz komunálneho odpadu a z tohto dôvodu je nevyhnutné pristúpiť k navýšeniu tohto poplatku. Starostka zdôraznila, že obec aj napriek tomu ešte stále dopláca na vývoz odpadov. Do rozpravy sa zapojili viacerí poslanci,  ale všetci vyjadrili súhlas s navýšením. V obci Hrabovka je dlhodobý problém s triedením odpadov.  Tí jednotlivci a domácnosti, ktoré dôsledne triedia tak doplácajú na tých, ktorí tomu nevenujú žiadnu pozornosť. V rozprave padol aj návrh na zníženie frekvencie vývozov-starostka, avšak toto by bol problém najmä v lete, kde v niektorých domácnostiach sú malé deti (napr.jednorázové plienky).  Poslanec Hamaj – navrhol zvýšiť propagáciu triedenia, na čo reagovala starostka s tým, že sú vo  všetkých vývesných tabuliach aj na webe pravidelne zverejňované propagačné materiály, ktoré zasiela firma Envi-pak. Starostka ukončila rozpravu k tomuto bodu a dala hlasovať o návrhu VZN č. 2/2019, ktorým sa mení a dopĺňa VZN č. 5/2017 o miestnych daniach a o miestnom poplatku za komunálne odpady a drobné stavebné odpady. Poslanci návrh schválili.  **Hlasovanie:**  **Prítomní: 5**  **Za: 5 Proti: 0 Zdržal sa: 0**  **12. Návrh na zmenu ceny za odber vody z verejného vodovodu v obci Hrabovka, vysporiadanie montáže spätných klapiek a ventilov**  Poslanci obdržali k tomuto bodu prepočet nákladov na údržbu a prevádzku verejného vodovodu  za roky 2018 a 2019. Starostka k tomu podotkla, že obecné zastupiteľstvo v roku 2018 schválilo uznesením č. 19/2018, že po skončení výmeny spätných ventilov a klapiek vo všetkých domácnostiach bude doriešená refundácia nákladov na tieto výmeny. Dala na zváženie poslancom, či toto fakturovať jednotlivým domácnostiam, alebo sa to odrazí na cene vody. Poslanec Hladký podotkol, že zvýšené náklady na takéto práce by mohli byť vykryté aj z podielových daní. Cenu za 1 m3 vody navrhol  vo výške 0,85 €.  Poslanec Chmelina navrhol najskôr cenu 0,80 €, ale po prepočítaní a zistení že súčasné príjmy nepokrývajú ani náklady na prevádzku vodovodu a po skončení kolaudácie verejného vodovodu  budú ešte možno vyššie, priklonil sa tiež k návrhu 0,85 €. Poslanec Chmelina zastáva názor, že  náklady na montáž by si mal zaplatiť každý vlastník vodomeru sám, keďže v prípade hradenia týchto nákladov z podielových daní by dochádzalo k znevýhodňovaniu tých občanov, ktorí mali vodovodné šachty v poriadku.  Ostatní poslanci po krátkej rozprave sa zhodli tiež na sume 0,85 €.  a) Na základe rozpravy dala starostka najskôr hlasovať o cene vody s účinnosťou od 1.1.2020  vo výške 0,85 € za 1m3.  **Hlasovanie:**  **Prítomní: 5**  **Za: 5 Proti: 0 Zdržal sa: 0**  b) Ďalej dala hlasovať o tom, že výmena spätných klapiek a ventilov bude hradená z vlastných  prostriedkov obce a nebude fakturovaná občanom.  **Hlasovanie:**  **Prítomní: 5**  **Za: 4 Proti: 1 Zdržal sa: 0**  **13. Návrh Zadania Územného plánu obce Hrabovka**  Starostka predložila na rokovanie obecného zastupiteľstva Návrh Zadania Územného plánu obce Hrabovka, ktorý vypracovala Ing.arch.Adriana Mlynčeková, PhD. ako odborne spôsobilá osoba  podľa § 2a zákona č. 50/76 Zb., v znení neskorších predpisov. Po schválení návrhu bude podaná  žiadosť o dotáciu na spracovanie Územného plánu obce Hrabovka. Poslanec Čičo podotkol, že  v Zadaní nie je zahrnutá požiadavka občanom z časti Mlyn. Starostka odpovedala, že bude toto  tlmočiť spracovateľom zadania tak, aby táto požiadavka bola spracovaná v ďalšej etape spracovania Územného plánu obce Hrabovka. Starostka dala hlasovať o návrhu na uznesenie v znení:  Obecné zastupiteľstvo v Hrabovke po prerokovaní predloženého Návrhu Zadania Územného plánu  obce Hrabovka:  **A. Berie na vedomie**  1. Stanovisko Okresného úradu v Trenčíne – Odboru výstavby a bytovej politiky, odd. územného plánovania č. OU-TN-OVBP1/2019/002794-010 zo dňa 29.11.2019 k Návrhu Zadania ÚPN obce Hrabovka, v zmysle § 20 ods.5 zákona č.50/76 Zb., v znení neskorších predpisov.  **B. Schvaľuje**  1. Zadanie Územného plánu obce Hrabovka  2. Vyhodnotenie stanovísk a pripomienok uplatnených pri prerokovaní Návrhu Zadania ÚPN obce Hrabovka.  **Hlasovanie:**  **Prítomní: 5**  **Za: 5 Proti: 0 Zdržal sa: 0**  **14. Kolaudácia verejného vodovodu-informácia**  Starostka predniesla informácie ku kolaudácii verejného vodovodu, momentálne sú splnené všetky požiadavky na kolaudáciu okrem oplotenia, ktoré je nevyriešené z dôvodu konfliktov s jedným z vlastníkov okolitých pozemkov. V týchto dňoch bola zverejnená verejná vyhláška, v ktorej  sa oznamuje:  I. oznamuje účastníkom konania, že pokračuje v kolaudačnom konaní vodnej stavby  1. Celoobecný vodovod obce Hrabovka – I. stavba  2. Celoobecný vodovod Hrabovka – II. etapa II.  Ďalej dáva možnosť všetkým účastníkom konania a zúčastneným osobám v zmysle § 33 ods. 2  správneho poriadku, aby sa pred vydaním rozhodnutia vo veci povolenia užívať vodnú stavbu:  1. „Celoobecný vodovod obce Hrabovka – I. stavba“, povolenej rozhodnutím Obvodného úradu  životného prostredia, Hviezdoslavova 1, Trenčín, č. ŽP 991/1991-VH-Pp z 30. 01. 1992, v k. ú.  Skalská Nová Ves, Hrabovka, Zamarovce  2. „Celoobecný vodovod Hrabovka – II. etapa“, povolenej rozhodnutím Okresného úradu v Trenčíne, odboru životného prostredia, č. ŽP 2037/97-VH/LP z 09. 10. 1997, v k. ú. Hrabovka, vyjadrili k doloženým podkladom rozhodnutia:  - prevádzkový poriadok celoobecného vodovodu  - záväzný posudok RÚVZ so sídlom v Trenčíne  - geodetické zameranie vodnej stavby  - atesty zabudovaných materiálov  - predpísané skúšky vodovodných potrubí.  Účastníci konania sa môžu vyjadriť do 10. dní od zverejnenia, takže je predpoklad, že po  novom roku bude konanie pokračovať s tým, že by mohlo byť kolaudačné konanie ukončené.  **15. Výzva na majetkové vysporiadanie pozemkov s SPF, vysporiadanie pozemkov TSK**  Starostka oboznámila poslancov s listom, v ktorom Slovenský pozemkový fond vyzýva obce na vysporiadanie pozemkov vo vlastníctve SPF, ktoré sú vedené v intraviláne obce. Šetrením vlastníctva v katastri nehnuteľností bolo zistené, že v zastavanom území obcí a miest sa nachádzajú stavby vo vlastníctve miest a obcí, stojace na pozemkoch vo vlastníctve SR, alebo pozemkoch tzv. vlastníkov,  ktorí sú známi, ale miesto ich trvalého pobytu alebo sídla nie je známe, ktoré zo zákon spravuje  Slovenský pozemkový fond. Podľa vyjadrenia poslanca Chmelinu obec Hrabovka má možnosť takto získať cca 1 pozemok. Ostatné pozemky sú v extraviláne obce. Poslanec Hladký sa spýtal, či nie  sú na týchto pozemkoch ťarchy, poslanec Chmelina odpovedal, že nie sú.  Ďalej vysvetlila starostka, že pri zadávaní žiadosti o nenávratný finančný príspevok na rekonštrukciu autobusovej zastávky a príslušenstva bolo zistené, že pozemok, na ktorom zastávka stojí je vo  vlastníctve TSK. Z tohto dôvodu bolo potrebné prijať zmluvu o budúcej zmluve na odkúpenie  pozemku pod touto autobusovou zastávkou. Ďalej zistila, že aj všetky pozemky pod chodníkmi a  priľahlé pozemky okolo chodníkov sú vo vlastníctve TSK. Pri rokovaniach s TSK jej bolo  navrhnuté vysporiadať toto vlastníctvo a TSK navrhlo odpredať obci Hrabovka pozemky  pod chodníkmi s priľahlými pozemkami okolo chodníkov za symbolickú sumu 1,- €. Predseda TSK navrhol starostke dať urobiť geometrické zameranie s tým, že po jeho spracovaní by boli pripravené potrebné zmluvy na prevod majetku. Poslanec Hamaj – priestor popri chodníkoch, čo to je? Starostka vysvetlila a zároveň si to pozreli poslanci aj na katastrálnom portáli , o aké pozemky sa jedná.  Poslanec Čičo-kto sa teraz stará o chodníky a kto znáša v prípade úrazu zodpovednosť?  Starostka- chodníky vybudovala obec, takže všetko je na obci.  Poslanci navrhli prijať uznesenie :  Obecné zastupiteľstvo **poveruje** starostku obce prípravou a zabezpečením všetkých potrebných  náležitostí a podkladov k vypracovaniu zmlúv o odkúpení pozemkov od SPF a TSK.  **Hlasovanie:**  **Prítomní: 5**  **Za: 5 Proti: 0 Zdržal sa: 0**    **16. Návrh na odkúpenie cesty k vodojemu**  Starostka oboznámila poslancov s návrhom na prevod vlastníctva pozemku , kde je vedená obecná  cesta, ktorý bol podaný na obecný úrad s tým, že obec má možnosť získať za 1,-€ prístupovú cestu k vodojemu. K tomu vysvetlila celú genézu vlastníctva tejto obecnej cesty a priľahlého pozemku,  ktorý bol pôvodne vo vlastníctve urbáru a postupne sa dostal na list vlastníctva ako vlastník PD Krásin Dolná Súča- ktoré podľa dostupných dokladov malo byť len správcom predmetného pozemku. Navrhovateľ chce odkúpiť priľahlú parcelu aj s obecnou cestou od PD Krásin. Poslanec Chmelina uviedol, že existujú doklady o vysporiadaní vzťahov k tomuto pozemku, ale chybou právničky bol zavkladovaný v rámci ROEPU na PD Krásin. Urbár stále bojuje a chce civilnou žalobou dosiahnuť,  aby bol tento pozemok vrátený. Poslanec Čičo vyjadril názor, že toto sa dá skutočne riešiť len  civilnou žalobou, nakoľko urbár nemá právnu subjektivitu. Poslanec Chmelina – vedia o tejto  kúpnej zmluve aj podielnici PD Krásin- starostka odpovedala, že to je na vedení družstva, aby tieto  veci riešilo v zmysle spoločenskej zmluvy. Poslanec Čičo navrhol, aby starostka preverila kúpnu  zmluvu, ktorá je medzi navrhovateľom a PD Krásin s tým, že v prípade odkúpenia pozemku pod  obecnou cestou obec sa nebude zaväzovať k žiadnemu súhlasu, ktorým by bola táto zmluva  podmienená, nakoľko táto oblasť nie je zahrnutá v pôvodnom územnom pláne obce a obec  momentálne podáva ešte len Zadanie nového územného plánu. O tomto návrhu dala starostka  hlasovať.  **Hlasovanie:**  **Prítomní: 5**  **Za: 4 Proti: 0 Zdržal sa: 1**  **17. Rôzne**  K bodu sa do diskusie prihlásil poslanec Chmelina a z radov občanov p. Peťovská.  \*Poslanec Chmelina – navrhol či by sa nedalo v rámci opráv investovať do cesty, ktorá vedie  k družstvu, konkrétne úsek, kde sa schádza z hlavnej cesty na túto vedľajšiu. Tento zjazd je vymletý  od vody, úsek je prepadnutý a hrozí poškodenie áut majiteľov nehnuteľností, ktorí v tejto ulici bývajú. Stačilo by opraviť aspoň cca 5 m pri výjazde na hlavnú cestu. Starostka a poslanci sa v krátkej  rozprave dohodli, že dá sa vypracovať predbežná kalkulácia koľko by táto oprava stála a starostka  bude o tom informovať na ďalšom zasadnutí.  \*Peťovská – otázka – kedy bude fungovať prečerpávacia stanica pre občanov Hrabovky na vývoz  fekálií v areáli PD Krásin. Odpovedala starostka – podľa posledných rokovaní na RVS Vlára-Váh prebiehajú dokončovacie práce na budovaní tejto prečerpávačky a mohla by fungovať už v novom  roku 2020. O jej spustení budú občania informovaní. Poslanec Hladký-garantuje PD Krásin cenu za  vývoz fekálií – poplatok za prečistenie je garantovaný RVS Vlára-Váh ako majiteľom ČOV  a spustením prečerpávačky sa zníži cena za dopravu. Poslanec Čičo-otázka k projektu kanalizácie  pre obec Hrabovka-starostka odpovedala – čo sa týka RVS Vlára-Váh zatiaľ spoločnosť nechce  vstúpiť do žiadneho projektu nakoľko nemá v poriadku záväzky z projektu odkanalizovania  mikroregiónu a z vybudovania ČOV.  V prípade, že bude vyhlásená výzva, bude sa musieť obec prihlásiť sama do tejto výzvy a nájsť prostriedky z vlastných zdrojov.  \*Poslanec Hladký-otázka k detskému ihrisku prečo je opáskované – starostka odpovedala, že je ešte potrebné dokončiť terénne úpravy, zatrávniť potrebné plochy. Od jari bude ihrisko prístupné.  \*Z radov občanov sa prihlásil pán Čulen ml. – otázka k frekvencii vývozov komunálneho odpadu – v diskusii zachytil informáciu, že by sa vývoz uskutočňoval 1x mesačne čo sa mu zdá nehygienické - odpovedala starostka-momentálne sa frekvencia vývozov nebude meniť zostáva stále 1x za dva  týždne tak ako doteraz. Či sa bude niečo meniť uvidí sa podľa vývoja cien za vývozy. K tomu  poslanec Chmelina podotkol, že existujú rôzne varianty napr. vývoz nad rámec frekvencie na  predplatenú známku a pod. , ale to sa momentálne nerieši. Z radov občanov podotkla pani Čulenová,  či by nebolo vhodné zakúpiť kompostéry pre občanov. Starostka vysvetlila, že momentálne obec disponuje vyhláseniami od občanov o kompostovaní bio odpadu na vlastnom pozemku. Poslanec  Hladký vysvetlil, že aj napriek tomu kompostovanie neovplyvňuje percento vytriedenia odpadov  a tým teda ani neznižuje cenu vývozov, nakoľko to nie je riešené v zákone o odpadoch.  Pán Čulen mal otázku k tomu, či pri úprave ihriska sa uvažuje aj s úpravou priestorov v okolí  studne a pod kontajnermi na zber odpadov. Starostka odpovedala, že áno. Pani Čulenová dodala,  že treba spratať lavičku, ktorá bola pri starom ihrisku a ktorá je momentálne vyložená na kope hliny. Starostka jej odpovedala, že vie o tom a bude to zabezpečené pred krádežou.  \*V závere ešte pracovníčka obecného úradu a starostka oboznámili poslancov o priebehu auditu  za rok 2018. Správa auditora je zverejnená v registri uzávierok. Poslanci toto zobrali na vedomie.  **18. Záver**  V závere starostka poďakovala prítomným poslancov a občanom za účasť na zasadnutí obecného zastupiteľstva, popriala príjemné prežitie vianočných sviatkov a do nového roka veľa zdravia,  šťastia a spokojnosti. |  |  |  |  |  |  |
| |  |  |  |  |  |  |  | | --- | --- | --- | --- | --- | --- | --- | |  | |  |  |  |  |  | |  | |  |  |  |  |  | |  | |  |  | |  | | |  | |  |  |  |  |  | |  | |  |  |  |  |  | |  | |  |  |  |  |  | |  | |  |  |  |  |  | |  | |  |  |  |  |  | |  |  | | |  |  |  |  | |  | |  |  |  |  |  |  | |  | |  |  |  |  |  |  | |  | |  |  |  |  |  |  | |  | |  |  |  |  |  |  | |  | |  |  |  |  |  |  | |  | |  |  |  |  |  |  | |  |  |  |  |  |  |
|  |  |  | |  |  | |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | |  |  |  |  |  |
|  |  |  |  |  |  |  |
| **Obecné zastupiteľstvo v Hrabovke**  **Uznesenie č. 35 - 49**  zo zasadnutia OZ v Hrabovke dňa 13.12.2019    ***K bodu: Otvorenie zasadnutia***  **Uznesenie č. 35/2019**  Obecné zastupiteľstvo v Hrabovke **s c h v a ľ u j e** program zasadnutia obecného zastupiteľstva  dňa 13.12.2019 .  V Hrabovke, 13.12.2019  Eva Mráziková  starostka obce |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

***K bodu: Určenie zapisovateľa a overovateľov zápisnice***

**Uznesenie č. 36/2019**

Obecné zastupiteľstvo v Hrabovke **s c h v a ľ u j e** overovateľov Róbert Chmelina, Ing. Peter Hladký a zapisovateľku pracovníčku OcÚ Mgr. Janku Štefánkovú.

V Hrabovke, 13.12.2019

Eva Mráziková

starostka obce

***K bodu: Kontrola uznesení obecného zastupiteľstva-hlavná kontrolórka***

**Uznesenie č. 37/2019**

Obecné zastupiteľstvo v Hrabovke **berie na vedomie** Správu kontrole uznesení obecného zastupiteľstva v obci Hrabovka.

V Hrabovke, 13.12.2019

Eva Mráziková

starostka obce

***K bodu: Správa o kontrolnej činnosti HK za II.polrok 2019, návrh-Plán kontrolnej činnosti HK na rok 2020***

**Uznesenie č. 38/2019**

Obecné zastupiteľstvo v Hrabovke :

a) **berie na vedomie** Správu o kontrolnej činnosti HK za II. polrok 2019

**b) schvaľuje** predložený návrh Plánu kontrolnej činnosti HK na I.polrok 2020

V Hrabovke, 13.12.2019

Eva Mráziková

starostka obce

***K bodu: Plán zasadnutí Obecného zastupiteľstva na rok 2020***

**Uznesenie č. 39/2019**

Obecné zastupiteľstvo v Hrabovke **schvaľuje** predložený návrh Plánu zasadnutí Obecného zastupiteľstva na rok 2020.

V Hrabovke , 13.12.2019

Eva Mráziková

starostka obce

***K bodu: Plán kultúrnych akcií na rok 2020***

**Uznesenie č. 40/2019**

Obecné zastupiteľstvo v Hrabovke **schvaľuje** celkovú výšku finančných prostriedkov na kultúrne aktivity vo výške 2000 € s tým, že konkrétne prerozdelenie bude prerokované na pracovnom stretnutí v januári 2020.

V Hrabovke, 13.12.2019

Eva Mráziková

starostka obce

***K bodu: Návrh-Rozpočet na rok 2020-2022+Stanovisko HK k návrhu rozpočtu na roky 2020-2022***

**Uznesenie č. 41/2019**

Obecné zastupiteľstvo v Hrabovke :

a) **berie na vedomie** Stanovisko HK k návrhu rozpočtu na roky 202-2022.

**b) schvaľuje** Rozpočet na roky 2020-2022 v členení:

|  |  |  |  |  |  |
| --- | --- | --- | --- | --- | --- |
| **Schválený rozpočet na rok 2020:** |  | **Rozpočet na rok 2021** | | **Rozpočet na rok 2022** | |
| (v EUR) |  | (v EUR) |  | (v EUR) |
| 100 - daňové príjmy 116 563 |  | 121 224 |  | 127 708 |
| 200 - nedaňové príjmy 10 712 |  | 10 515 |  | 10 515 |
| 300 - granty a transfery 10 920 |  | 720 |  | 720 |
|  |  |  |  |  |
| **Príjmy spolu : 138 195** | | **132 459** |  | **138 943** |
|  |  |  |  |  |
| 600 - bežné výdavky 112 195 |  | 113 621 |  | 115 171 |
| 700 - kapitálové výdavky 24 000 |  | 16 000 |  | 20 000 |
| 800 - výdavkové fin.operácie 2 000 |  | 2 000 |  | 2 000 |
|  |  |  |  |  |
| **Výdavky spolu: 138 195** |  | **131 621** |  | **137 171** |

V Hrabovke, 13.12.2019

Eva Mráziková

starostka obce

***K bodu: Rozpočtové opatrenie k 31.12.2019***

**Uznesenie č. 42/2019**

Obecné zastupiteľstvo v Hrabovke schvaľuje Rozpočtové opatrenie č. 5 k 31.12.2019.

V Hrabovke, 13.12.2019

Eva Mráziková

starostka obce

***K bodu: Návrh na zrušenie VZN č. 1/2017 o organizácii miestneho referenda-protest prokurátora***

**Uznesenie č. 43/2019**

Obecné zastupiteľstvo v Hrabovke **vyhovuje** protestu prokurátora **a ruší** VZN č. 1/2017 o organizácii miestneho referenda.

V Hrabovke, 13.12.2019

Eva Mráziková

starostka obce

***K bodu: Návrh VZN č. 1/2019 o organizácii miestneho referenda***

**Uznesenie č. 44/2019**

Obecné zastupiteľstvo v Hrabovke **schvaľuje** návrh VZN č. 1/2019 o organizácii miestneho referenda, ktoré nadobúda účinnosť pätnásty deň od zverejnenia.

V Hrabovke, 13.12.2019

Eva Mráziková

starostka obce

***K bodu: Návrh-Všeobecne záväzné nariadenie č. 2/2019, ktorým sa mení a dopĺňa VZN č. 5/2017 o miestnych daniach a o miestnom poplatku za komunálne odpady a drobné stavebné odpady v obci Hrabovka***

**Uznesenie č. 45/2019**

Obecné zastupiteľstvo v Hrabovke **schvaľuje** návrh VZN č. 2/2019, ktorým sa mení a dopĺňa VZN č. 5/2017 o miestnych daniach a o miestnom poplatku za komunálne odpady a drobné stavebné odpady v obci Hrabovka, ktoré nadobúda účinnosť 1.1.2020.

V Hrabovke, 13.12.2019

Eva Mráziková

starostka obce

***K bodu: Návrh na zmenu ceny za odber vody z verejného vodovodu v obci Hrabovka, vysporiadanie montáže spätných klapiek a ventilov***

**Uznesenie č. 46/2019**

Obecné zastupiteľstvo v Hrabovke:

a) **schvaľuje** od 1.1.2020 cenu za 1 m3 odobratej vody vo výške 0,85 €

**b) schvaľuje,** že výmena spätných klapiek a ventilov bude hradená z vlastných prostriedkov

obce a nebude fakturovaná občanom

V Hrabovke, 13.12.2019

Eva Mráziková

starostka obce

***K bodu: Návrh Zadania Územného plánu obce Hrabovka***

**Uznesenie č. 47/2019**

Obecné zastupiteľstvo v Hrabovke po prerokovaní predloženého Návrhu Zadania Územného plánu obce Hrabovka:

a) **Berie na vedomie**

1. Stanovisko Okresného úradu v Trenčíne – Odboru výstavby a bytovej politiky, odd.

územného plánovania, č. OU-TN-OVBP1/2019/002794-010 zo dňa 29.11.2019 k Návrhu

Zadania ÚPN obce Hrabovka v zmysle § 20 ods. 5 zákona č. 50/76 Zb., v znení neskorších

predpisov.

b) **Schvaľuje**

1.Zadanie Územného plánu obce Hrabovka

2. Vyhodnotenie stanovísk a pripomienok uplatnených pri prerokovaní Návrhu Zadania ÚPN

obce Hrabovka

V Hrabovke, 13.12.2019

Eva Mráziková

starostka obce

***K bodu: Výzva na majetkové vysporiadanie pozemkov s SPF, vysporidanie pozemov TSK***

**Uznesenie č. 48/2019**

Obecné zastupiteľstvo **poveruje** starostku obce prípravou a zabezpečením všetkých potrebných náležitostí a podkladov k vypracovaniu zmlúv o odkúpení pozemkov od SPF a TSK.

V Hrabovke, 13.12.2019

Eva Mráziková

starostka obce

***K bodu: Návrh na odkúpenie cesty k vodojemu***

**Uznesenie č. 49/2019**

Obecné zastupiteľstvo v Hrabovke poveruje starostku preveriť kúpnu zmluvu, ktorá je medzi navrhovateľom a PD Krásin s tým, že v prípade odkúpenia pozemku pod obecnou cestou obec sa nebude zaväzovať k žiadnemu súhlasu, ktorým by bola táto zmluva podmienená, nakoľko táto oblasť nie je zahrnutá v pôvodnom územnom pláne obce a obec momentálne podáva ešte len Zadanie nového územného plánu.

V Hrabovke, 13.12.2019

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čičo** | **Hladký** | **Vrzala** |
| 35/2019 | **I** | **I** | **I** | **I** | **I** |
| 36/2019 | **I** | **I** | **I** | **I** | **I** |
| 37/2019 | **I** | **I** | **I** | **I** | **I** |
| 38/2019 | **I** | **I** | **I** | **I** | **I** |
| 39/2019 | **I** | **I** | **I** | **I** | **I** |
| 40/2019 | **I** | **I** | **I** | **I** | **I** |
| 41/2019 | **I** | **I** | **I** | **I** | **I** |
| 42/2019 | **I** | **I** | **I** | **I** | **I** |
| 43/2019 | **I** | **I** | **I** | **I** | **I** |
| 44/2019 | **I** | **I** | **I** | **I** | **I** |
| 45/2019 | **I** | **I** | **I** | **I** | **I** |
| 46/2019 | **I** | **X** | **I** | **I** | **I** |
| 47/2019 | **I** | **I** | **I** | **I** | **I** |
| 48/2019 | **I** | **I** | **I** | **I** | **I** |
| 49/2019 | **I** | **O** | **I** | **I** | **I** |
|  |  |  |  |  |  |

**Vysvetlivky: I - za O – zdržal sa**

**X - proti N - neprítomní**

Overovatelia:

Róbert Chmelina .........................................

Ing. Peter Hladký .........................................

Zapísala:

Mgr. Janka Štefánková .........................................

Eva Mráziková starostka obce